वार्ड में डॉक्टर-मरीजों के बीच लिए 7 फेरे, ऑपरेशन के बाद भर्ती थी युवती
7 rounds between doctors and patients in the ward, the girl was admitted after the operationछत्तीसगढ़ के जांजगीर-चांपा जिले में एक अनोखी शादी हुई है। यहां दूल्हा बारात लेकर लड़की के घर नहीं, बल्कि अस्पताल पहुंचा।
छत्तीसगढ़ के जांजगीर-चांपा जिले में गुरुवार को एक अनोखी शादी हुई है। यहां दूल्हा बारात लेकर लड़की के घर नहीं, बल्कि अस्पताल पहुंचा। यहीं पर दोनों ने परिजन, डॉक्टर और हॉस्पिटल स्टाफ के सामने 7 फेरे लिए हैं। जिसकी चर्चा अब पूरे प्रदेश में हो रही है। हर कोई इस शादी की तारीफ कर रहा है।
दरअसल ये सब युवती की तबीयत बिगड़ने के चलते हुआ है। बैजलपुर की रहने वाली रश्मि उर्फ लक्ष्मी पिता अगरदास महंत की शादी सक्ती जिले के परसाडीह गांव निवासी राज उर्फ बंटी से तय हुई थी। दोनों की शादी 20 अप्रैल को होनी थी। लेकिन कुछ दिन पहले लड़की की तबीयत बिगड़ गई।
बड़ी आंत में था छेद
तबीयत बिगड़ने पर लड़की को शहर के श्री नर्सिंग होम अस्पताल में भर्ती कराया गया था। यहां जांच करने पर पता चला कि रश्मि की बड़ी आंत में छेद है, डॉक्टरों ने कहा कि समय रहते अगर ऑपरेशन नहीं करवाया जाता है तो लड़की को दिक्कत हो सकती है।
इसके बाद लड़के वालों ने ही लड़की को अस्पताल में भर्ती कराकर ऑपरेशन कराने का फैसला लिया। साथ ही तय तारीख यानि 20 अप्रैल को ही शादी कराने का फैसला किया। इसके बाद गुरुवार को दूल्हा बारात लेकर अस्पताल पहुंच गया। जहां पूरे विधि विधान के साथ शादी हुई।
अस्पताल प्रबंधन को दिया धन्यवाद
परिजनों ने बताया कि हमने तारीख तय कर ली थी। आगे नहीं बढ़ा सकते थे। इसलिए ऐसा किया है। इस पूरे शुभ काम में अस्पताल प्रबंधन ने भी काफी सहयोग किया है। बताया गया है कि रश्मि घर पर ही रहती हैं। और पति खेती किसानी का काम करता है।
प्रदेश में पहले भी अनोखी शादी हो चुकी हैं..खबरें यहां पढ़िए
सात समंदर पार से ले आया दुल्हनिया VIDEO:छत्तीसगढ़ के युवक ने फिलीपींस की लड़की से रचाई शादी, फिर गले लगाकर किया बेहतरीन डांस
जब मोहब्बत हो तो सात समंदर पार की दूरी भी छोटी पड़ जाती है। जी हां..ऐसे ही कुछ हुआ है छत्तीसगढ़ में, यहां का एक युवक सात समंदर पार फिलीपींस से अपनी दुल्हनिया ले आया। इसके बाद उसने धूमधाम से उससे शादी की है। जो अब चर्चा का विषय बना हुआ है। हर कोई इस शादी की तारीफ कर रहा है। कई लोग इस शादी के गवाह बने। दूल्हा-दुल्हन ने भी गले लगाकर एक दूसरे के साथ जमकर डांस किया।पढ़ें पूरी खबर
दूल्हा-दुल्हन न बोल सकते, न सुन सकते...साइन लैंग्वेज में मंत्रों को समझाया और हुआ विवाह
10 महीने पहले रायपुर के सुंदर नगर में एक अनोखी शादी हुई थी। शायद पहली बार ऐसा विवाह हुआ कि दूल्हा और दुल्हन दोनों बोल-सुन नहीं सकते और दोनों के मंत्रोच्चार को साइन लैंग्वेज में ट्रांसलेट कर उन्हें बताया गया, उसका अर्थ समझाया गया। योग दिवस में शादी होने के कारण वरमाला भी वीरभद्रासन मुद्रा में हुई। पढ़ें पूरी खबर